Predaja izvješća Povjereniku za informiranje do 31. siječnja 2025.godine

Povjerenik za informiranje kao neovisno tijelo za zaštitu prava na pristup informacijama poziva tijela javne vlasti na izvršenje zakonske obveze iz članka 60. stavka 2.  Zakona o pravu na pristup informacijama (NN 25/13, 85/15 i 69/22) prema kojoj su tijela javne vlasti dužna Izvješće o provedbi Zakona o pravu na pristup informacijama za 2024. godinu dostaviti Povjereniku najkasnije do 31. siječnja 2025. godine.

Molimo Vas da se sa sadržajem obrasca za dostavu izvješća upoznate prije unošenja u aplikaciju te da pripremite odgovarajuće podatke. Odluka o obrascu i načinu dostave podataka za izvješće o provedbi Zakona o pravu na pristup informacijama za 2024. godinu objavljena je na Internetskoj stranici Povjerenika za informiranje, na poveznici

* [https://pristupinfo.hr/odluka-o-dostavi-godisnjeg-izvjesca-o-provedbi-zppi-za-2024/](https://izvjesca.pristupinfo.hr/t71/62022/35/2cb89310af398b76db129084e5f34553ab4635a1/)

U svrhu ekonomičnosti i brže obrade podataka Povjerenik za informiranje je svojom Odlukom odredio elektroničku dostavu podataka putem aplikacije za dostavu izvješća koristeći korisničke podatke (korisničko ime i zaporka) koji su jedinstveni za svako tijelo javne vlasti (upozoravamo da iste čuvate i ne činite dostupnim trećim osobama).

Ulaz u aplikaciju moguć je na [glavnoj Internet stranici](https://izvjesca.pristupinfo.hr/t72/62022/35/2cb89310af398b76db129084e5f34553ab4635a1/) Povjerenika za informiranje odabirom ikone "Podnošenje godišnjeg izvješća", odnosno klikom na poveznicu:

* [http://izvjesca.pristupinfo.hr](https://izvjesca.pristupinfo.hr/t73/62022/35/2cb89310af398b76db129084e5f34553ab4635a1/)